kardosdrur/scandi-wiki huggingface dataset:
Almindelig fennikel

Almindelig Fennikel (Foeniculum vulgare) er den eneste art i slægten fennikel (Foeniculum), der er en del af skærmplante-familien.

Den er udbredt i Makaronesien, Nordafrika, Mellemøsten og Pakistan. Sæsonen varer fra juli til oktober, og planten kendes på den hvid-grønne knold dannet af opsvulmede bladskeder. Fennikel er i familie med dild og persille, og dens blade har store lighedstræk med dild.

Smagen er mild og let sødlig med toner af lakrids og anis. Planten er rig på A-, B- og C-vitaminer. Fennikel indgår i fremstillingen af bland andet absint, pastis, det kinesiske femkrydderipulver og snaps.

Almindelig fennikel stammer fra Vestasien og Middelhavsområdet, hvor den har været brugt som krydderi siden oldtiden. I Egypten har fennikel været kendt som medicinplante i flere tusind år og siges at hjælpe mod krampe, migræne, mave-tarmkatar, diarré og luft i tarmene.

I Nordeuropa blev fennikel først for alvor udbredt om grøntsag fra 1980'erne. Den har en delikat smag, skåret i skiver og stegt på panden eller ovnbagt med ost, ligesom den i mindre tern er glimrende i supper, kødsovs og simreretter. Rå og tyndtskåret på mandolinjern kan fennikel bruges i salater. 

I middelhavskøkkenet indgår både den friske grøntsag og tørrede fennikelfrø i mange retter, eksempelvis den klassiske sydfranske fiskesuppe Bouillabaisse.

Kilder 

Skærmplante-familien
Rodfrugter
Krydderier
Bladgrøntsager
Indre London

Indre London (engelsk: Inner London) er en betegnelse på de 12 bydele i Greater London som udgør London by. Til 1965 udgjorde området grevskabet London. Undtaget er North Woolwich, som blev overført til Newham og dermed tilhører ydre London. Begrebet bruges i en mere begrænset og urformel forstand om et mindre område i indre bykerne og da gerne i forbindelse med omtale af storbyproblemer.

Bydelene er: Camden, Greenwich, Hackney, Hammersmith and Fulham, Islington, Kensington and Chelsea, Lambeth, Lewisham, Southwark, Tower Hamlets, Wandsworth og Westminster. City of London administreres ikke som en del af Greater London, men i enkelte sammenhænge regnes denne selvstændige by også med, fordi visse tjenester udføres i samarbejde.

Newham har søgt om at blive omdefineret fra ydre til indre London. Årsagen er, at der gives specielle statslige tilskud til bydelene i indre London for at takle storbyproblemer, og bydelsrådet i Newham mener, at bydelen slider lige meget med disse problemer som dem i indre London.

Specielt i forhold til befolkningsstatistik bruges en anden definition, hvor Haringey og Newham er med, mens Greenwich regnes til ydre London.

Greater London
Torrild Kirke

Torrild Kirke ligger i Torrild Sogn, Hads Herred, i det tidligere Århus Amt.

Eksterne kilder og henvisninger 
 Torrild Kirke hos KortTilKirken.dk
 Torrild Kirke hos danmarkskirker.natmus.dk (Danmarks Kirker, Nationalmuseet)

Kirker i Odder Kommune
Kirker i Århus Stift
Kirker i Århus Amt
Carl Nielsen (flertydig)

Carl Nielsen er navnet på flere personer, herunder:

 Carl Nielsen (1865-1931) – en dansk komponist
 Carl Nielsen (fabrikant) (1890-1976) – en dansk fabrikant (Niels Carl Nielsen)
 Carl Nielsen (borgmester) (1917-2011) – en dansk landmand og borgmester i Brovst 1970-1986
 Carl Nielsen (bokser) (1918-1991) – en dansk professionel bokser, aktiv i 1940'erne
 Carl Nielsen (DBU) (1920-2000) – formand for Dansk Boldspil-Union
 Carl Nielsen (roer) (1930-1991) - dansk olympisk roer
 Carl Nielsen (parodist) (1933-2022) – en dansk parodist
 Carl Nielsen (atlet) – en dansk atlet
 Carl Nielsen (teaterleder) (1854-1895) – en dansk teaterdirektør

Andre
 Carl Vilhelm Nielsen (1890-1961) – en dansk billedhugger
 Karl Vilhelm Nielsen (født 1944) – blandt andet formand for og stifter af Dansk Handicap Idræts-Forbund
Flemming Jensen (flertydig)

Flemming Jensen er navnet på flere personer:

 Flemming Jensen (født 1948) – dansk skuespiller
 Flemming Jensen (borgmester i Høje-Taastrup Kommune) (1928-2002) – borgmester i Høje-Taastrup Kommune, konservativ medlem af Folketinget
 Flemming Jensen (borgmester i Lejre Kommune) (født 1942) – tidligere borgmester i Bramsnæs og Lejre Kommuner
 Flemming Brandt Jensen (1914-1965) - roer
 Flemming Jensen (bokser) (født 1949) – dansk bokser
 Flemming Jensen (løber) (født 1958) – dansk løber
 Flemming Jensen (advokat) – bestyrelsesformand i Vejle Boldklub.
 Flemming Jensen (erhvervsmand) (født 1959) – administrerende direktør for DSB
Desuden:
 Flemming Skov Jensen (født 1941) – dansk økonom og direktør
Henry Nielsen (flertydig)

Henry Nielsen kan henvise til flere personer:
 Henry Nielsen – Dansk skuespiller
 Henry Nielsen (modstandsmand) – dansk frihedskæmper
 Henry Nielsen (atlet) – Dansk løber
 Henry Nielsen (bokser) – Dansk bokser
Skapular

Skapular (scapula: latinsk for skulder) er en klædningsgenstand, der bæres over skuldrene. Skapular inddeles i to typer: monastisk og andægtig skapular. Begge typer betegnes dog som sakular. Skapular benyttes specielt indenfor den katolske kirke, blandt gejstligheden såvel som menigheden, hvor den er et fysisk udtryk for, at man ønsker at vise Gud og sine medmennesker, at man vil forsøge at frigøre sig fra synd.

Monastisk skapular fremkom først, muligvis så tidligt som det 7. århundrede, og blev båret af Benediktinerordenen. Den består af et forholdsvist stort stykke klæde, der bæres over skuldrene og dækker bryst og ryg. Ofte når skapularen knæene. Skapularen kan udformes forskelligt og have forskellig farve m.v. 

Den andægtige skapular består af to små billeder i stof, der sammenkobles af to snore, der derved bæres over skulderen, så det ene er foran, det andet bagved.

Overkropsbeklædning
Højdekurve

En højdekurve er en linje på et kort, hvor alle punkter på højdekurven ligger i samme afstand over normal vandstand (kote). Flere højdekurver for forskellige koter gør det muligt at se højdeforandringer i landskabet.

Ordet højdekurve bruges ofte fejlagtigt om en højdeprofil.

Højdekurver i praksis

For at kunne vurdere i hvilken retning højdeforandringer i landskabet er, tegnes højdekurver typisk med forskellige linjer (tykke, tynde eller stiplede). F.eks. er Geodatastyrelsens landkort 1:25.000 angivet med tykke linjer for hver 25 højdemeter, tynde linjer for hver 5 højdemeter og stiplede linjer for hver 2,5 højdemeter. Den lodrette afstand mellem to kurver (ækvidistancen) er således 2,5 meter. Herudover er der på visse steder angivet koten for enkelte højdekurver. Dette gør det muligt at fastslå koten for de øvrige højdekurver. Såfremt højdekurverne er komplette (uafbrudte), vil to højdekurver af samme type (f.eks. stiplede) ved siden hinanden have samme højde. Området mellem to sådanne højdekurver må derfor være en top eller en dal. 

Jo tættere kurverne er, des stejlere er tærrenet.

Kartografi
Red Hot Chili Peppers' diskografi

Denne side indeholder en samlet diskografi for Red Hot Chili Peppers.

Studiealbum

Opsamlinger og livealbums 

Diskografier
Red Hot Chili Peppers
Here Comes the Rain Again

Here Comes the Rain Again er den tredje single fra albummet Touch, der blev udgivet i 1984. Det er skrevet og sunget af Eurythmics. Den er en klassisk Eurythmics-sang både, hvad lyrik og musikmæssigt.

Sætningen "Walk with me, like lovers do, talk to me, like lovers do" fra sangen er senere blevet brugt af Platinum Weird's Taking Chances og senere, i 2007, blevet sunget af Céline Dion som coverversion.

'Here Comes the Rain Again blev også Eurythmics' andet top 10-hit i USA og deres hit nummer otte hjemme i Storbritannien.

Hitliste-pladser 
 I Danmark – 7 (4 uger)
 I Storbritannien – 8
 I USA, på Billboard's 'Hot 100' – 4
 I USA – på 'Hot Dance Club Play'-listen – 4
 I Norge – 10
 I Schweiz – 19
 I Sverige – 20
 I Australien – 16

Sange fra 1984
The Dream of the Blue Turtles

The Dream of the Blue Turtles er Stings første soloalbum. 

Albummet blev udsendt i 1985 året efter opløsningen af The Police. 

Tracks:

 "If You Love Somebody Set Them Free" – 4:14
 "Love Is the Seventh Wave" – 3:30
 "Russians" – 3:57
 "Children's Crusade" – 5:00
 "Shadows in the Rain" – 4:56
 "We Work the Black Seam" – 5:40
 "Consider Me Gone" – 4:21
 "The Dream of the Blue Turtles" – 1:15
 "Moon over Bourbon Street" – 3:59
 "Fortress Around Your Heart" – 4:48

Sting-album
Album fra 1985
Charlotte Bournonville

Charlotte Helene Frederikke Bournonville (29. november 1832 i København – 22. marts 1911 i Fredensborg) var en dansk operasanger og skuespiller.

Charlotte Bournonville var næstældste datter af den berømte balletmester August Bournonville. Hun debuterede som sanger i 1857 i Stockholm. Tre år senere debuterede hun den 12. maj 1859 på Det Kongelige Teater som Angela i operaen Den sorte Domino af Auber. Charlotte Bournonville sang partier både som sopran (f.eks. ovennævnte Angela) og som mezzosopran (f.eks. Fru Malfred i Liden Kirsten). Hun havde ikke det store sceniske sangtalent, men høstede stor ære af at være lærer for Christian 9.s døtre, hvilket medførte en udnævnelse til Kongelig kammersangerinde i 1864. Charlotte Bournonville optrådte som skuespiller i adskillige skuespil af Holberg. I juni 1883 trak hun sig tilbage fra scenen.

Hun stod for udgivelsen af sin fars erindringer August Bournonville's Efterladte skrifter i 1891.

Bibliografi 
 Bournonville, Charlotte: Erindringer – Fra Hjemmet og fra Scenen, 1903.
 Bournonville, Charlotte: Skyggerids af gamle Minder, 1906.

Fodnoter

Eksterne henvisninger 
 
 Charlotte Bournonville – Artikel i Dansk Biografisk Leksikon, 1905.
 Danske Litteraturpriser: "Charlotte Helene Frederikke Bournonville"

Operasangere fra Danmark
Kongelige kammersangere
Danskere i 1800-tallet
Selvbiografer fra Danmark
Personer i Dansk Biografisk Leksikon
Personer fra København
Dansksprogede forfattere fra Danmark
Personer i Kraks Blå Bog (afdøde)
Sopraner
Ove Jørstad

Ove Jørstad (20. august 1970 – 10. februar 2008) var en norsk fodboldspiller. Jørstad var oprindelig fra Alta og startede også sin fodboldkarriere på seniorniveau for Alta IF. I 1996 meldte Jørstad overgang til Kongsvinger, hvor han spillede to sæsoner. Han spillede til sammen 31 eliteseriekampe for KIL og scorede tre mål. I 1998 gik han til Lyn og spillede senere for Asker og Fossum.

Jørstad faldt om og døde på oldboys-træning med Fossum 10. februar 2008.

Fodboldspillere fra Norge
Anna Levinsohn

Anna Henriette Andersen, gift Levinsohn (8. januar 1839 i København – 22. marts 1899 i Hof- og Slotskirkens sogn, Københavns amt) var en dansk operasanger (sopran).

Hun blev særlig kendt for sine roller i Mozarts operaer som Zerlina i Don Giovanni, Papagena i Tryllefløjten og Susanna i Figaros Bryllup, hvor hendes humor og elegance kunne komme til udfoldelse. Hun var først medlem af Det Kongelige Operakor og fik sit gennembrud som solist i 1864. Hun blev udnævnt til kongelig kammersangerinde i 1897.

Anna blev den 1. november 1871 gift med Carl Viggo Volfred Levinsohn (1841-), med hvem hun fik sønnen Georg Albert Vilhelm Levinsohn (12. september 1873 -).

Hun boede Nørre Farimagsgade 29, 3. sal (1. november 1894)  og døde samme sted. Hun blev begravet fra Garnisons kirkegård, København. Hun var separeret fra ægtemanden ved sin død, ved folketællingen i 1895 fremgik det at de allerede var skilt.

Referencer 

Operasangere fra Danmark
Kongelige kammersangere
Personer i Dansk Biografisk Leksikon
Danskere i 1800-tallet
Personer fra København
Sopraner
Margaret Truman Daniel

Margaret Truman Daniel, kendt som Margaret Truman gennem stor del af livet, født Mary Margaret Truman (født 17. februar 1924, død 29. januar 2008) var en amerikansk sanger som blev en fremgangsrig forfatter. Hun var præsident Harry S. Truman og hans kone Bess Truman eneste barn.

Hun blev født i Independence, Missouri og døbt Mary Margaret Truman. Hun er opkaldt efter sin tante Mary Jane Truman og hendes mormor Margaret Gates Wallace.

Biografiforfattere fra USA
Krimiforfattere fra USA
Sangere fra USA
Lone Koppel

Lone Herman Koppel (født 20. maj 1938 i København) er en dansk operasanger (sopran).

Hun har gennem 30 år været en af de førende lyrisk-dramatiske sopraner på Det kgl. Teater. Debut som Musette i La Boheme i 1962. Særligt fremtrædende er hendes fortolkning af titelpartiet i Puccinis Tosca, som TV i 1964 fastholdt i en produktion med Willy Hartmann og Ib Hansen. Hun var i 1969-79 gift med operachef og pianist John Winther, der tog hende med til operaen i Sydney, hvor hun var ansat i 1973-78. Af hendes store repertoire kan nævnes roller som Senta i Den flyvende Hollænder, Leonore i Trubaduren, Lady Macbeth i Macbeth, Amneris i Aida, Amelia i Maskeballet, Judith i Bluebeard´s Castle, Santuzza i Cavalleria Rusticana, Madame Croissy i Dialogues des Carmélites, Elisabeth og Eboli i Don Carlos, Donna Anna og Donna Elvira i Don Giovanni, Tatjana i Eugen Onegin, Jenufa og Kostelnicka i Jenufa, Ortrud i Lohengrin, Jenny i Mahagonny, Kundry i Parsifal, Lisa og The Old Prioress i Spader Dame, Octavian i Rosenkavaleren, Amelia i Simon Boccanegra, Elisabeth og Venus i Tannhäuser, Giorgetta i Kappen, Marie i Wozzeck og titelpartier i Fidelio, Salome, Katarina Ismailowa, Katya Kabanova, Manon Lescaut, Ariadne på Naxos, Tosca og Elektra. Hendes sceneoptræden har altid været præget af personlig udformning og stor intensitet. 
 
Lone Koppel er datter af komponist og pianist Herman D. Koppel og dennes hustru Vibeke f. Clausen-Bruun. Hun var i perioden 1961-66 gift med redaktør Erik Cosman Lindgren, senere gift med pianist og operadirektør John Winther 1969 - 78, og har været gift med operasanger Björn Asker siden 1983. Hun har tre børn: Therese Marie Koppel (f. 1963), Thomas Peter Koppel (f. 1965) (Sanger) og Nikolaj Koppel (f. 1969) (Pianist og Underdirektør i Tivoli siden 2015).

Hun er Ridder af 1. grad af Dannebrogordenen.

CD Lone Koppel Studio & Live Recordings 1963 – 86 Danacord – DACOCD623-24 (2006)

Se også 
 Koppel-slægten med polsk-jødiske aner

Eksterne henvisninger 
Dansk Kvindebiografisk Leksikon

Operasangere fra Danmark
Lone
Modtagere af Tagea Brandts Rejselegat
Personer i Dansk Biografisk Leksikon
Personer i Dansk Kvindebiografisk Leksikon
Danskere i 1900-tallet
Danskere i 2000-tallet
Personer i Kraks Blå Bog
Riddere af 1. grad af Dannebrog
Personer fra København
Sopraner
Fiskebæk

Fiskebæk er navnet på et smalt stykke land imellem Farum Sø og Furesø samt vandløbet, der forbinder disse søer. Området har navn efter Fiskebækken, der er den gamle betegnelse for Mølleåens løb mellem de to søer. Navnet, der kommer fra det gamle danske ord fiskibækk med betydningen "bæk med godt fiskeri", findes adskillige andre steder i Danmark. Navnet optræder første gang i en skriftlig kilde i Roskildebispens Jordebog fra 1372, som findes på universitetsbiblioteket i Uppsala.

Omkring 1894 blev der anlagt et jernbanespor langs Fiskebækken, idet udflugtsbåden "Svanen", der sejlede på Farum Sø, Furesø, Vejlesø, Bagsværd Sø og Lyngby Sø, var en amfibiebåd forsynet med hjul, så den kunne "sejle over land" og passere mellem Farum Sø og Furesø.

På den tidligere Slangerupbane blev Furesø trinbræt etableret i Fiskebæk fra 22. maj 1932, men allerede fra 1910 havde en del søndags- og udflugtstog gjort holdt der, fordi Fiskebæk Hotel, der lå på stedet fra 1897-1968, var et populært udflugtsmål. Trinbrættet blev nedlagt 23. maj 1971.

Området er nu præget af at være en trafikkorridor, hvor S-togslinjen til Farum og landevejen fra Bagsværd (Frederiksborgvej, tidligere Fiskebækvej) til Farum og videre nordpå passerer. Desuden føres Hillerødmotorvejen fra København til Helsinge gennem Fiskebæk på to adskilte broer, som under et kaldes Fiskebækbroen. Først i andet forsøg fik man bygget en bro, der kunne holde, idet et af broafsnittene på den første bro styrtede sammen 8. februar 1972, kort før motorvejen skulle have været åbnet.

Kilder

Se også 
 Farums historie

Eksterne henvisninger 
 Slangerupbanen.dk om Furesø trinbræt 
 Peter Engelsted Jonasens side om Furesø trinbræt 

Naturområder i Danmark
Farum
Bent Schjærff

Bent Schjærff (8. oktober 1925 – 20. august 1993) var en dansk pianist og radiovært. Han spillede med Helge Jacobsen og egen trio 1946-53 og i 1950'erne som freelance i Sverige. Fra 1962 var han programvært i DR, særlig kendt fra programmet Hotel Evergreen. 
Har indspillet en række plader i eget navn, bl.a. Swingtime fra 1980.

Diskografi

Solo 
 1976 Bent Schærff
 1980 Swingtime

Singler 
 1979 "Bjældeklang"/"Hvid Jul"

Gæsteoptrædender 
 2000 Juleknas
 2007 A Night At Hotel Evergreen (med Bent Schærff Trio)

Referencer 

Pianister fra Danmark
Radioværter fra Danmark
Ansatte i DR
Idrætsforeningen Midtdjurs

IF Midtdjurs er en dansk idrætsforening beliggende i Ryomgård på Djursland.

Blandt idrætsgrenene er fodbold, hvor flere notable spillere har været medlem.

Tidligere spillere 
 Martin Jørgensen
 Mads Jørgensen
 Dennis Høegh
 Andreas Schultz
 Rasmus Grønberg Hansen

Eksterne henvisninger 

 Klubbens hjemmeside

Idrætsforeninger i Danmark
Ryomgård
Mioveni

Mioveni, der indtil 1996 hed Colibaşi, er en by med c. 35.000 indbyggere i distriktet Argeş i Rumænien.

Det rumænske bilfirma Automobile Dacia – siden 1999 en del af Renault – har hovedkvarter i byen. Der er også et forsøgsanlæg for kernekraft og et fængsel.

Byer i Rumænien
Byer i distriktet Argeș
Waterboarding

Waterboarding er en torturmetode, hvor vand hældes over en klud, der dækker ansigtet og åndedrætsgangene på en fastbundet person, hvilket får personen til at opleve følelsen af ​​at drukne. I den mest almindelige metode til waterboarding er personens ansigt dækket med klud eller et andet tyndt materiale og personen ligger fastbundet på ryggen i en hældning på 10 til 20 grader (hovedet er lavest). 

Ifølge læger er der i praksis tale om en form for "slowmotion-kvælning"/"kontrolleret kvælning". At tale om simuleret drukning er derfor misvisende, da der reelt er tale om regulær drukning med den undtagelse, at processen stoppes umiddelbart før personen drukner. I modsat fald ville personen således lide druknedøden.

Torturmetoden har været anvendt siden den spanske inkvisition og muligvis endda tidligere. I 2007 ledte waterboarding til en politisk skandale i USA, efter at New York Times kunne berette at metoden var blevet anvendt af CIA i forbindelse med afhøringer af terrormistænkte uden for amerikansk territorium. I februar 2008 oplyste CIA's direktør, Michael Hayden, at waterboarding har været brugt af amerikanske forhørsledere mod tre terrormistænkte i år 2002 og 2003 (Khalid Shaikh Mohammed, Abu Zubayda og Abd al-Rahim al-Nashiri). Borgerrettighedsorganisationer mener dog, at forhørsmetoden har været anvendt langt oftere.

Referencer

Eksterne henvisninger 

 Amerikansk journalist (Christopher Hitchens) udsættes for waterboarding se video
 USA er i en torturknibe
 Per Stig fordømmer amerikansk forhørsmetode

Tortur
Chevrolet Captiva

Chevrolet Captiva (type C) er en 4,65 meter lang kompakt SUV fra bilmærket Chevrolet. Bilen sælges i Australien under navnet Holden Captiva 7, og i Sydkorea som Daewoo Winstorm.

Captiva deler sin platform (GM Theta) og mange dele med Opel Antara, Saturn Vue og Holden Captiva og kom på markedet i 2006. Modellen fandtes i starten med en 2,0-liters firecylindret commonrail-turbodieselmotor med 93 kW (126 hk) eller 110 kW (150 hk) fra den italienske motorfabrikant VM Motori. I Danmark førtes dog kun 150 hk-versionen. Der fandtes også to benzinmotorer, en firecylindret 2,4'er med 100 kW (136 hk) og en 3,2-liters V6-motor med 169 kW (230 hk). I basisversionerne har bilen forhjulstræk og fra udstyrsvarianten LT firehjulstræk.

Modellen er en af de første europæiske Chevrolet-modeller, som er udstyret med ESP. I modsætning til søstermodellen fra Opel findes Captiva også med syv i stedet for fem siddepladser.

I foråret 2011 fik Captiva et facelift. Dette medførte bl.a. en ny kølergrill og nye motorer.

Motorer Chevrolet Captiva instruktionsbog for modelår 2008 http://www.chevrolet.dk/eap/Captiva-2012-prisliste.pdf 

¹ Denne motor findes ikke på det danske modelprogram

Kilder

Eksterne henvisninger 

 Officielt websted 

Captiva
SUV'er
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Renault (flertydig)

Renault har flere betydninger:

Køretøjer 
 Renault − en fransk bilfabrikant
 Renault Trucks − dennes lastbilsdivision
 Renault Bus − dennes busdivision
 Renault Agriculture − dennes traktordivision
 Renault F1 − en fransk Formel 1-konstruktør

Personer 
 Louis Renault (jurist) (1843-1918) − en fransk jurist og diplomat
 Louis Renault (ingeniør) (1877-1944) − en fransk opfinder, ingeniør og grundlægger af bilfabrikanten Renault
 Marcel Renault (1872-1903) − en fransk racerkører, bilkonstruktør og medgrundlægger af bilfabrikanten Renault

Sport 
 Renault (cykelhold) − et fransk cykelhold, som eksisterede i årene 1978 til 1985

Lokaliteter 
 Château-Renault − en kommune i Indre-et-Loire i det centrale Frankrig
 Auberville-la-Renault − en kommune i Seine-Maritime i Normandiet i det nordlige Frankrig
 Renault (Illinois) − et kommunefrit område i Illinois, USA

Mad og drikke 
 Renault (cognac) − en fransk cognacproducent
BMW M41

M41 er en 4-cylindret diesel rækkemotor fra BMW, som er produceret mellem 1994 og 2000.

Den var BMW's første 4-cylindrede dieselmotor. Den var videreudviklet fra M51D25 motoren, og delte 56% af komponenterne med denne. Kun 14% af komponenterne til M41D17 måtte videreudvikles.

Bilmotorer
M41
Dieselmotorer
Steen Jonsson Agger

Steen Jonsson Agger (født 20. juli 1955 i Aarhus) er formand for Silkeborg Højskoles bestyrelse og viceskoleleder på Bakkeskolen i Hørning.

Han er tidligere medlem af Århus Amtsråd for Det Radikale Venstre (1990-1997), medlem af Den Videnskabsetiske Komite for Århus Amt (1998-2007), formand for komiteen og medlem af Den Centrale Videnskabsetiske Komite (2002-2007).
Medlem af bestyrelsen for Center for Bioetik og Nanoetik ved Aarhus Universitet samt formand for Udvalg vedr. kompetenceudvikling inden for klinisk etiske drøftelser om organdonation under Dansk Center for Organdonation.

Skolefolk fra Danmark
Personer fra Aarhus
Fabrizio Faniello

Fabrizio Faniello (født 27. april 1981 i Valletta, Malta) er maltesisk sanger, der bl.a. er kendt for at have deltaget i Eurovision Song Contest to gange:

{| class="wikitable"
| bgcolor="lightgrey" colspan="5" align=center | 'Deltagelser i Eurovision Song Contest
|- bgcolor="#CCCCCC"
! År !! Land  !! Sang !! Plads !! Point 
|-
| 2001 ||  || Another Summer Night || 9 || 48
|-
| 2006 ||  || I do || 24 || 1
|}

 Familie 
Fabrizio Faniello er Søster til Claudia Faniello som deltog i Eurovision Song Contest 2017 med sangen "Breathlessly" som kom på en 16 plads i Semifinale 2.

 Diskografi 
 Album 
 2001: "While I'm Dreaming" #1 Malta
 2004: "When We Danced" #1 Malta
 2005: "Believe" #1 Malta
 2007: "Hits & Clips''" #1Malta

Sangere fra Malta
Maltas Eurovision Song Contest-deltagere
Deltagere ved Eurovision Song Contest 2001
Deltagere ved Eurovision Song Contest 2005
Dianna Vangsaa

Dianna Vangsaa (født 6. juni 1945) er en dansk skuespiller og lydbogsindlæser. Hun blev uddannet på Odense Teaters Skuespillerskole i 1976. Hun har medvirket i enkelte film og en del teater, men er nok mest kendt som indlæser af lydbøger, et job hun debuterede med i 1978. Hun har siden 1989 været fast tilknyttet AV-forlaget Den Grimme Ælling ved siden af sin teaterkarriere.

Eksterne henvisninger 
 

Skuespillere fra Danmark
Lydbogsindlæsere